《题朝鲤图》
宋代·袁燮

鱼品不胜多，而鲤为之宗。
曷为此独贵，无乃能为龙。
一跃浪千级，一嘘云万重。
变化须臾间，神妙无终穷。
其他点额辈，不敢攀高踪。
维人亦如是，拔萃斯为雄。
圣师名其子，勉以德业崇。
我作朝鲤图，一鲤居其中。
众鲤竞趋之，若效臣子恭。
巨鳜独不朝，悍然欲争锋。
可怜汝无识，不揆资凡庸。
一生只为鱼，鲤岂汝可同。
我亦不如鲁年老无成功。时时展此卷，
著鞭期变通。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。